Coffee Meets Bagel

Coffee Meets Bagel ialah sebuah perkhidmatan mencari jodoh dan rangkaian sosial yang diasaskan di San Francisco .

Sejarah 
Coffee Meets Bagel telah dibangunkan oleh tiga-beradik perempuan: Arum, Dowoon, dan Soo Kang.  Arum pada mulanya mempunyai idea untuk aplikasi itu pada tahun 2011,  dan adik-beradik tersebut bekerjasama melancarkan aplikasi itu di bandar New York City pada 17 April tahun 2012.  Aplikasi Coffee Meets Bagel kemudiannya dilancarkan di Boston pada 10 Mei tahun 2012 dan di San Francisco pada 24 Oktober tahun 2012.  

Pada September tahun 2012, syarikat itu mengumumkan bahawa ia telah berjaya mengumpulkan dana pembiayaan pemula sebanyak $600,000 dengan dana yang diketuai oleh syarikat pelabur Lightbank. Pengasas bersama Match.com Peng T. Ong turut melabur dalam aplikasi ini.  

Pada Januari tahun 2015, aplikasi Coffee Meets Bagel telah dipaparkan di dalam siri rancangan televisyen Shark Tank , di mana adik-beradik itu memohon pelaburan sebanyak $500,000 sebagai pertukaran untuk 5% daripada saham syarikat itu.  Mereka menolak persoalan Mark Cuban tentang jika mereka akan menerima pembelian $30 juta dan tidak mencapai persetujuan dengan sesiapa pun. 

Pada Februari tahun 2015, syarikat aplikasi itu mengumumkan pusingan pembiayaan Siri A sebanyak $7.8 juta yang diketuai oleh pelabur sedia ada di syarikat pelaburan DCM Ventures . 

Pada Mei tahun 2018, syarikat itu berjaya mengumpulkan $12 juta dalam pembiayaan Siri B yang diketuai oleh syarikat pelaburan syarikat pelaburan Atami Capital.

Pelanggaran data peribadi pengguna 
Pada Februari tahun 2019, syarikat Coffee Meets Bagel telah mengakui bahawa peggodam telah berjaya mencuri "sebahagian senarai butiran pengguna, khususnya nama dan alamat e-mel" pada antara akhir tahun 2017 dan pertengahan tahun 2018. Laporan luar menunjukkan bahawa sebanyak 6,174,513 akaun mungkin telah terjejas, dan butiran lain termasuk umur dan jantina mungkin telah dicuri.

Ciri-ciri 
Ciri-ciri aplikasi Coffee Meets Bagel termasuk mengehadkan bilangan profil pengguna yang boleh berinteraksi setiap hari dan menawarkan maklumat sesi pengenalan untuk profil yang serasi.   Pada tahun 2020, Coffee Meets Bagel telah menambah  fungsi video untuk sesi temu kelajuan maya (virtual speed dating) sebagai tindak balas kepada pandemik COVID-19 .

Lihat juga 

 Perbandingan laman web temu janji dalam talian

Rujukan

Pautan luar 

 

Perisian iOS
Aplikasi